Document ID: 32009D0621

ODLOČBA KOMISIJE
z dne 20. avgusta 2009
o spremembi Odločbe 2008/185/ES glede vključitve Severne Irske na seznam regij, na katerih se izvaja odobreni nacionalni program nadzora za bolezen Aujeszkega
(notificirano pod dokumentarno številko C(2009) 6394)
(Besedilo velja za EGP)
(2009/621/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti člena 9(2) Direktive,
ob upoštevanju naslednjega:
(1)
Direktiva 64/432/EGS določa pravila, ki se uporabljajo v trgovini z govedom in prašiči znotraj Skupnosti. Člen 9 navedene direktive določa merila za odobritev obveznih nacionalnih programov nadzora za nekatere nalezljive bolezni, vključno z boleznijo Aujeszkega.
(2)
Odločba Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih za zagotavljanje podatkov o tej bolezni (2) določa dodatna jamstva za premike prašičev med državami članicami. Ta jamstva so povezana z razvrstitvijo držav članic glede na njihov status bolezni.
(3)
Priloga II k Odločbi 2008/185/ES navaja države članice ali njihove regije, v katerih se izvajajo odobreni programi nadzora za bolezen Aujeszkega.
(4)
Združeno kraljestvo je Komisiji predložilo dokazno dokumentacijo za status bolezni Aujeszkega na Severnem Irskem. Nacionalni program nadzora za bolezen Aujeszkega se izvaja že več let.
(5)
Komisija je preučila dokumentacijo, ki jo je predložila država članica, in ugotovila, da nacionalni program nadzora na Severnem Irskem izpolnjuje merila iz člena 9(1) Direktive 64/432/EGS. Severno Irsko je zato treba vključiti na seznam iz Priloge II k Odločbi 2008/185/ES.
(6)
Odločbo 2008/185/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga II k Odločbi 2008/185/ES se nadomesti z besedilom v prilogi k tej odločbi.
Člen 2
Ta odločba je naslovljena na države članice.
V Bruslju, 20. avgusta 2009

Labels: 0
3
6
18
15